A BIZOTTSÁG HATÁROZATA
(2007. február 23.)
a 2003/135/EK határozatnak a németországi Rajna-vidék-Pfalz szövetségi állam egyes területeire vonatkozó, a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló tervek módosításának tekintetében történő módosításáról
(az értesítés a C(2007) 527. számú dokumentummal történt)
(Csak a német és a francia nyelvű szöveg hiteles.)
(2007/135/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 16. cikke (1) bekezdésére és 20. cikke (2) bekezdésére,
mivel:
(1)
A Németország Alsó-Szászország, Észak-Rajna-Vesztfália, Rajna-vidék-Pfalz és Saar-vidék szövetségi államában a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terv jóváhagyásáról szóló, 2003. február 27-i 2003/135/EK bizottsági határozat (2) elfogadása egyike volt a klasszikus sertéspestis elleni küzdelem céljából született intézkedéseknek.
(2)
A német hatóságok tájékoztatták a Bizottságot a vaddisznóállomány körében Rajna-vidék-Pfalz szövetségi állam bizonyos, Észak-Rajna-Vesztfáliával határos területein kialakult betegség jelenlegi helyzetéről.
(3)
A német és francia hatóságok tájékoztatták a Bizottságot a vaddisznóállomány körében Rajna-vidék-Pfalz szövetségi állam bizonyos területein, valamint a szomszédos francia területeken kialakult betegség jelenlegi helyzetéről.
(4)
A rendelkezésre bocsátott információk alapján a vaddisznók körében előforduló sertéspestis betegségét sikeresen felszámolták a megadott német területeken, ezért a betegségfelszámolási tervet nem kell tovább alkalmazni ezeken a német területeken.
(5)
A 2003/135/EK határozatot ezért ennek megfelelően módosítani kell.
(6)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/135/EK határozat melléklete helyébe e határozat mellékletének szövege lép.
2. cikk
Ennek a határozatnak a Németországi Szövetségi Köztársaság és a Francia Köztársaság a címzettje.
Kelt Brüsszelben, 2007. február 23-án.